השועלים

השועלים היא קומדיית מצבים ישראלית ששודרה ב-yes. הסדרה עלתה לשידור ב-12 בדצמבר 2010. באוקטובר 2011 הכריזה yes כי הסדרה בוטלה ולא ישודרו פרקים נוספים. בינואר 2012 נקנסה yes במאה אלף ש"ח, מפני ששיבצה את הסדרה המוגבלת מגיל 14 בערוץ ניקלודיאון המיועד לגילאי 7–13.

עלילה
הסדרה עוסקת בארבעה חברים בתחילת שנות העשרים לחייהם, העובדים בסניף קטן של רשת מזון מהיר בשם פנקייק. בשעות שאחרי העבודה עמלים הארבעה על יצירת סדרת סרטי אימה אינטרנטיים בעלות נמוכה. שלושה מהגיבורים הם חברים מילדות, המפצים על עליבות חייהם בצלילה אל עולם הדמיון של סרטי האימה. חייהם משתנים כאשר לעבודה בפאנקייק מצטרפת מלצרית חדשה בשם אלי, התובעת מהם לשתפה בסדרת סרטי האימה.

הדמויות
 אלי-אלישבע שרון (יעל גרובגלס) – מלצרית צעירה ועיקשת, קצת טומבוי. תמיד תשיג את מטרתה, ומופיעה לצד דן דן בסרטי האימה.
 דן דן- דן יוגב (מיכאל אלוני) – הנאה שבחבורת הצעירים וכוכבם הראשי של סרטיהם. מלצר במסעדה, בעל ביטחון עצמי גבוה וקצת שוויצר, רודף שמלות.
 גבע- גבע בר שישת (שלומי ברטונוב) – מנהל הארט בסרטי האימה והשף במסעדה. מוזר ומצחיק. חלק מצוות "גבע ושמוקלר".
 שמוקלר- איתי שמוקלר (דוד שאול) – התסריטאי הנבון והמגושם שבחבורת הצעירים והסו שף במסעדה, לוזר ובתול נצחי. חלק מצוות "גבע ושמוקלר".
 מנחם (קובי מאור) – מנהל הסניף נטול חוש ההומור של Fאנקייק.

קישורים חיצוניים

 
 
ערכים שבהם תבנית אתר רשמי אינה מתאימה להוספה אוטומטית
yes הטלוויזיה בלוויין: תוכניות וסדרות
סדרות טלוויזיה ישראליות שעלו לשידור בשנות ה-2010
קומדיות מצבים ישראליות
תוכניות גיורא חמיצר